на всички съответстващи изисквания, на които трябва да отговарят влаковете, на които е разрешено да се движат по неговата мрежа, като взема предвид географските особености на отделните линии и функционалните или технически спецификации, определени в настоящата глава.
 4.2.Функционални и технически спецификации на подсистемата
 Функционалните и техническите спецификации на подсистемата „Експлоатация и управление на движението“ включват както следва:
 –спецификации, отнасящи се за персонала,
 –спецификации, отнасящи се за влаковете,
 –спецификации, отнасящи се за експлоатацията на влаковете.
 4.2.1.Спецификации, отнасящи се за персонала
 4.2.1.1.Общи изисквания
 Настоящата точка описва персонала, който допринася за експлоатацията на подсистемата като изпълнява задачи от критично значение за безопасността, включващи директен интерфейс между железопътното предприятие и управителя на инфраструктурата.
 1)Персонал на железопътното предприятие:
 а)изпълняващ задачата по управление на влаковете („машинисти“) и който е част от „влаковата бригада“,
 б)изпълняващ задачи на борда на влаковете (различни от управлението на влака) и влизащ в състава на „влаковата бригада“,
 в)изпълняващ задачата за подготовката на влаковете.
 2)Персонал на управителя на инфраструктура, изпълняващ задачата за разрешаване движението на влаковете
 Обхванати са областите:
 –Документация
 –Съобщение
 В допълнение, по отношение на персонала, определен в точка 2.1, настоящият регламент формулира изисквания относно:
 –Квалификацията (вж. точка 4.6 и допълнение Ж)
 –Здравословни и безопасни условия (виж точка 4.7)
 4.2.1.2.Документация за машинистите
 Железопътното предприятие, което експлоатира влака, трябва да снабди машиниста с цялата необходима информация и документация, която се изисква за изпълнение на неговите функции; те могат да бъдат на хартиен носител или в електронен формат.
 В тази информация се вземат предвид необходимите елементи за работа в нормални условия, влошени условия и аварийни ситуации за маршрутите на движение и подвижния състав, използван по тези маршрути.
 4.2.1.2.1Ръководство за машиниста
 Всички необходими за машиниста процедури трябва да бъдат включени в документ или в компютърно средство с наименование „Ръководство за машиниста“.
 В ръководството за машиниста трябва се посочват изискванията за всички маршрути на движение и за използвания по тези маршрути подвижен състав, съответно при нормални условия на работа, влошени условия на работа и в аварийни ситуации, с които машинистът може да се сблъска.
 Ръководството за машиниста обхваща най-малко два отделни аспекта:
 –един, който описва набор от общи правила и процедури (като се има предвид съдържанието на допълнения А, Б и В),
 –друг, който определя необходимите правила и процедури конкретно за всеки управител на инфраструктура.
 Като минимум то трябва да включва процедури, обхващащи следните аспекти:
 –безопасност и сигурност на персонала,
 –сигнализация, контрол и управление,
 –експлоатация на влаковете, включително при влошени условия на работа,
 –тяга и подвижен състав,
 –инциденти и произшествия.
 Железопътното предприятие носи отговорност за ръководството за машиниста и съставя последното по такъв начин, че то да е изчерпателно и точно, да е възможно машинистът да прилага всички оперативни правила.
 Железопътното предприятие трябва да изготви ръководството за машиниста в ясен формат за цялата инфраструктура, в която ще работят негови машинисти.
 То ще има две допълнения:
 –Допълнение 1: Упътване за процедурите на комуникация;
 –Допълнение 2: Книга с формуляри.
 Предварително определените съобщения и формуляри трябва да съществуват поне на „работния“ език на управителя (управителите) на инфраструктура.
 Процесът на подготовка и актуализация на ръководството за машиниста трябва да включва